COMITÈ TÈCNIC DE PATRIMONI DE BINISSALEM

RÈGIM DE FUNCIONAMENT:

Composició (segons el que preveu l’article 67 de ROM):

El Ple extraordinari de data 17 de setembre de 2007 va aprovar la modificació del reglament orgànic Municipal, que entre altres acordava la composició del Comitè Tècnic Municipal de Patrimoni. El Ple de data xx de xxxx de xxxx va aprovar la següent composició:

El President:

Sr. Josep Maria Pons Morey – Regidor



d’Urbanisme

El tècnic municipal:
Titular:
Sr. Maria de Lluc Florit Martorell


Suplent:
Sra. Ana Mª Blanch Vicens.

Un membre de ARCA:
Titular:
Vacant.


Suplent:
Vacant.

Un membre de la Associació
Titular:
Sr. Miguel Torrens Moyá.

d’empresaris de Binissalem
Suplent:
Sr. Jose Antonio Torrens Muñoz.

Un representant del 

Departament de Cultura i Patrimoni

del Consell de Mallorca:
Titular:
Sra. Aina Bigorra Gonzalez.


Suplent:
Sr. Carlos Moranta Jaume.

Tres residents de Binissalem:
Titular:
Sr. Sebastià Nadal Bestard.


Titular:
Sr. Juan Martí Garcías.


Titular:
Sra. Margalida Salom Torrens.

Secretària:
Titular:
Sra. Margalida Morro.

La composició del comitè serà ratificat pel Plenari cada 3 anys.

S’instarà a les institucions participants a mantenir les mateixes persones al llarg de la vigència del comitè.

Segons el que prevéu l’article 68.1 del ROM el president del comitè serà la persona encarregada de convocar-lo, de preparar l’ordre del dia, de conduir els debats i d’establir la conclusió del comitè.

Règim de Sessions:

Es realitzaran de manera ordinària un cop al mes segons l’article 68.2 del Reglament Orgànic Municipal. Les sessions es realitzaran a les 12:00 hores del tercer dilluns de cada mes, en primera convocatòria. Si no existeix el quòrum necessari es constituirà en segona convocatòria 15 minuts després.

La assistència a aquestes sessions no tenen assignació pressupostària municipal.

Segons el que prevéu l’article 68.3 el comitè s’entendrà constituït quan i assisteixin el president, el tècnic municipal, la secretària i, al manco, 3 vocals més. En segona convocatòria serà suficient amb la presencia de un vocal. L’article 68.4 preveu que la secretària confeccionarà acta de cada comitè on es reflectirà només la conclusió del debat de cada punt. Dita acta s’haurà d’aprovar com a primer punt de l’ordre del dia a la propera reunió del comitè. No obstant l’anterior, es podrà donar curs, a efectes administratius, al contingut de l’acta immediatament finalitzat el comitè. I l’article 69.5 exposa que qualsevol vocal pot proposar la inclusió, a l’ordre del dia del proper comitè, de qüestions referents a les competències pròpies del mateix. En cas d’urgència i prèvia acceptació per la majoria dels vocals, es pot debatre en el mateix comitè.

Convocatòries:

Es realitzaran per e-mail a les direccions de correu electrònic facilitades i en tot cas s’ha de confirmar la seva recepció.

En la convocatòria es detallarà l’ordre del dia amb una breu explicació dels expedients a tractar.

La convocatòria es realitzarà, com a mínim, en dos dies hàbils abans a la data prevista. Els expedients es podran consultar a les dependències d’urbanisme de l’Ajuntament de 8 a 14 hores, durant el mateix dia de la convocatòria i el dijous i divendres anteriors.

Competències:
Les atribuïdes a l’article 69 del ROM que són les següents:

Les competències del comitè seran la de informar en els casos següents, així com en aquells que es consideri oportú la consulta al mateix.
a) Informar els projectes de llicències corresponents a tot tipus d’obres dels elements catalogats i a les obres d’ampliació o reforma exterior en els edificis que formen el centre històric, d’acord, si escau, amb l’establert en els altres apartats d’aquest article i a la vista de l’informe tècnic preceptiu sobre el compliment de la normativa aplicable. L’informe de la Comissió serà favorable a la concessió de la llicència en cas que el projecte d’obres s’ajusti a aquestes Normes. En cas contrari, motivarà i posarà de manifest la no conveniència de les obres objecte de la sol·licitud informada.

b) Proposar en edificis no protegits als quals es detectin valors històrics arquitectònics, parcials o puntuals l’aplicació de mesures de protecció, d’acord a l’art. 73 LS/76 i l’art. 98 RP, podent, en concordança amb l'art. 87 RP promoure l’anotació de l’immoble en el Registre públic de la Comissió Insular d’Urbanisme de Béns catalogats.

c) Proposar, en aquells edificis les fitxes individualitzades dels quals no indiquin el tipus de protecció en els interiors, per mancar dades fiables sobre ells, i en els que pogués existir alguna llacuna o error informatiu, quan, a la vista de la documentació presentada per la propietat o obrant a l’Ajuntament i de l’informe tècnic municipal al respecte, s’apreciessin elements puntuals a protegir similars als inclosos a les fitxes de catàleg, la seva conservació amb els mateixos nivells de protecció que els establerts en casos semblants, seguint els procediments establerts a l’apartat anterior d’aquest article.

d) Proposar, en les mateixes circumstàncies del paràgraf anterior, la modificació de les categories de protecció d’un edifici (integral, estructural o ambiental), seguint per a dita proposta els criteris de protecció establerts per a determinar cadascun dels graus.

e) Pronunciar-se, si escau, sobre quines parts de l’immoble eren afegits no pertanyents a la tipologia, d’acord a la classificació i definició que apareixen en aquestes Normes

f) Establir les limitacions oportunes amb els criteris objectius de protecció de la fitxa del Catàleg i la categoria de catalogació corresponent.

g) Informar sobre la compatibilitat amb els valors artístics, històrics o arquitectònics dels usos proposats en sol·licituds que es refereixen a edificis catalogats.

h) Resoldre sobre el compliment de les condicions d’higiene i composició interior a la vista de les justificacions aportades per la propietat quant a la impossibilitat de manteniment de la tipologia o de la protecció d’elements catalogats a efectes de l’establert en aquestes Normes.

i) Informar les intervencions referides a les obres d’urbanització del viari i els espais lliures públics de l’entorn d’elements protegits. Informar sobre l’adequació del tractament de materials, acabats i cromatisme proposats en els projectes que afectin a façanes de edificis inclosos dins el centre històric, d’acord als criteris establerts en aquestes Normes.

j) Emetre dictàmens en les consultes que es formulin en matèria d’intervenció d’un element o edifici inclòs en l’àmbit d’aplicació d’aquestes Normes.
k) El Comitè tècnic municipal de Patrimoni elaborarà anualment una Memòria que recollirà els diferents temes tractats durant l’any. La memòria anirà del mes de maig de l’any anterior fins al mes d’abril de l’any en curs. El contingut de la mateixa  s’exposarà a la Taula redona que  s’organitza amb motiu de la Fira de sa Pedra.
